Jodokus Clodt von Jürgensburg

Jost (Jodokus, Justus) Clodt (Claudius) (1517–1572) oli Tallinna rae juures tegutsenud kõrgem ametnik ning Kuramaa hertsogiriigi 1. kantsler aastatel  1562–1566.
pisi|Jost Kloth auf Jürgensburg, Johann Christoph Brotze joonis
Tema isa oli 1515. aasta Vestfaalist Marki krahvkonnast Tallinna kolinud Rolof Clodt.

Jost Clodt oli õppinud Wittenbergi ja Marburgi Ülikoolis. 1545. aastal võttis Tallinna raad ta oma teenistusse sündikuna. Clodti soovitajateks olid Lübecki sündik Johannes Rudelius ja Brauschweig-Calenbergi superintendent Antonius Corvinus, viimane oli ka Clodti sugulane. Aastapalgaks oli ette nähtud 500 marka, 20 sülda puid ja prii elamine.Tallinna ajaloo lugemik. Dokumente 13.–20.sajandini, toim. Lea Kõiv, Triin Parets, Tallinn 2014, lk 139–140. 1547. aasta jõuludel võttis Josti oma liikmete sekka ka Tallinna Suurgild. 
pisi|Kuramaa hertsogiriik
1550. aastatel hakkas õpetatud jurist Clodt üha enam osutama teeneid ka Saksa Ordu Liivimaa harule. Teda kohtab tihti ordumeistri lähikonnas ja tähtsate diplomaatiliste ülesannete täitmisel. 1552. aastal läänistas ordumeister Heinrich von Galen Jost Clodtile Valkla veski. 

Jost Clodt oli üks ordumeister Gotthard Kettleri tähtsamaid läbirääkijaid Liivimaa Poolale alistumistingimuste üle.Burchard von Klot, Jost Clodt und das Privilegium Sigismundi Augusti, Hannover 1977. Kui Tallinn 1561. aastal alistus Rootsile, lahkus Clodt linna teenistusest. 

Temast sai Kuramaa hertsogi Gotthard Kettleri Kuramaa hertsogiriigi 1. kantsler aastatel  1562–1566. Kettler läänistas talle Jürgensburgi (Jaunpils) mõisa ja Zaube linnuse (saksa k. Jürgensburg), mille järgi Clodti asutatud aadlisuguvõsa hakkas kandma nime Clodt von Jürgensburg. 

Jost Clodt suri 1572. aastal.

Viited

Kategooria:Sündinud 1517
Kategooria:Surnud 1572
Kategooria:Tallinna rae liikmed
Kategooria:Tallinna suurgildi liikmed
Kategooria:Kuramaa aadlikud